Source: https://www.hornamicina.eu/web/vyhl-bb-03-19/
Timestamp: 2019-11-22 09:26:34+00:00

Document:
Oznámenie o pokračovaní konania – Horná Mičiná
Oznámenie o pokračovaní konania
Číslo: OVZ-SÚ 25593-1269/2019-Har – pokr.
V Banskej Bystrici 05.03.2019
Vybavuje / tel.: Ing. Harmanová / 048 – 4330 422
o pokračovaní konania o predĺžení platnosti rozhodnutia o umiestnení stavby
a o upustení od ústneho pojednávania
v zmysle § 36 a § 41 zákona č. 50/1976 Zb. o územnom plánovaní a stavebnom poriadku
(stavebný zákon) v znení neskorších predpisov.
Mesto Banská Bystrica ako určený príslušný stavebný úrad, 28.11.2018 rozhodnutím č. OVZ-SÚ 173890-30764/2018-Har, ev.č. 72/18 podľa § 40 stavebného zákonya a § 30 ods. 1 písm. j) zákona č. 71/1967 Zb. o správnom konaní zastavil konanie o predĺžení platnosti rozhodnutia Mesta Banská Bystrica č. OVZ-SÚ 137276-25039/2015-Har, ev.č. ÚR-59/15 zo dňa 11.11.2015, ktorým bolo navrhovateľovi – spol. Národná agentúra pre sieťové a elektronické služby (ďalej NASES), Kollárova 8, Trnava, IČO: 42 156 424, podľa § 39a stavebného zákona povolené umiestnenie líniovej stavby: „Realizácia optických sietí HM-1 Horná Mičiná“, zemným vedením káblov optickej siete v križovaní resp. v súbehu miestnych a účelových komunikácií, spevnenými a nespevnými plochami na pozemkoch KN-C a KN-E v k.ú. Horná Mičiná a k.ú. Môlča a ktoré dňa 17.12.2015 nadobudlo právoplatnosť.
Rozhodnutie bolo podľa ustanovení § 26 ods. 1 zákona č. 71/1967 Zb. o správnom konaní a v zmysle § 42 ods. 2 zákona č. 50/1976 Zb. o územnom plánovaní a stavebnom poriadku v platnom znenízverejnené formou verejnej vyhlášky.
Podľa ustanovenia § 40 ods. 1 je rozhodnutie o umiestnení líniovej stavby platné tri roky odo dňa, keď nadobudlo právoplatnosť.
Pre účely preneseného výkonu štátnej správy v rámci rozhodovania o umiestnení predmetnej stavby bolo Mesto Banská Bystrica dňa 3.9.2015 rozhodnutím OkÚ B.Bystrica – OVaBP, Nám. Ľ. Štúra č. 1, Banská Bystrica pod č. OU-BB-OVBP2-2015/023887-MX podľa § 119 ods. 1 stavebného zákona určené ako príslušný stavebný úrad, oprávnený konať v danej veci a vydať príslušné rozhodnutie.
Proti uvedenému rozhodnutiu v zákonnej lehote dňa 19.12.2018 podal vyššie vedený navrhovateľ písomné odvolanie (podanie zaevidované pod č. OVZ 184690/18).
Stavebný úrad dňa 9.1.2019 pod č. OVZ-SÚ 333-1269/2019-Har-odv. upovedomil účastníkov konania formou verejnej vyhlášky a orgány štátnej verejnej správy jednotlivo o obsahu podaného odvolania a určil lehotu na podanie stanoviska k predmetu odvolania.
Následne dňa 8.2.2019 stavebný úrad pod č. OVZ-SÚ 14902-1269/209/Har-post. postúpil spisový materiál predmetnej žiadosti na druhostupňový orgán – OkÚ Banská Bystrica – OVaBP.
Dňa 20.2.2019 bolo na stavebný úrad doručené rozhodnutie OkÚBanská Bystrica – OVaBP č. OU-BB-OVBP2-2019/010451/02-BX, ktorým druhostupňový orgán zrušil rozhodnutie Mesta Banská Bystrica č. OVZ-SÚ 173890-30764/2018-Har, ev.č. 72/18zo dňa 28.11.2018 a danú vec vrátil prvostupňovému orgánu na nové prejednanie a rozhodnutie.
Rozhodnutím odvolacieho orgánu je príslušný prvostupňový orgán viazaný.
Národná agentúra pre sieťové a elektronické služby, Kollárova 8, Trnava – navrhovateľ
+ vlastníci stavbou dotknutých nehnuteľností a susedných nehnuteľností, ktorým postavenie účastníka územného konania vyplýva z ustanovenia § 34 ods.1 a 2 stavebného zákona.
Nakoľko je predmetom konania umiestnenie líniovej stavby s veľkým počtom účastníkov konania, je pokračovanie konaniao predĺžení platnosti rozhodnutia v zmysle § 36 ods. 4 stavebného zákona oznámené verejnou vyhláškou.
Navrhovateľ Národná agentúra pre sieťové a elektronické služby, so sídlom Kollárova 8, Trnava (NASES) je štátna organizácia zriadená Úradom vlády SR a buduje národnú komunikačnú infraštruktúru na Slovensku – aj v Banskobystrickom kraji v tzv. „bielych miestach“, ktoré nie sú pokryté širokopásmovými informačno-komunikačnými službami. Národný projekt je hradený z finančných prostriedkov Európskej únie a štátneho rozpočtu.
Z dôvodu, že spol. NASES je zapísaná v Zozname podnikov / poskytovateľov sietí a služieb vedenom na Úrade pre regulácie elektronických komunikácií a poštových služieb, môže podľa § 66 ods. 1 písm. a) zákona č. 351/2011 Z.z. o elektronických komunikáciách, zriaďovať a prevádzkovať verejné siete a stavať ich vedenia na cudzej nehnuteľnosti.
Predmetná stavba je navrhnutá ako súčasť Operačného programu informatizácie spoločnosti – Národného projektu „Zabezpečenie projektovo inžinierskej dokumentácie k projektu základnej širokopásmovej infraštruktúry dotovanej z verejných zdrojov v „bielych miestach“ Slovenska“.
Účelom predmetnej stavby je zabezpečenie prenosu dátovej komunikácie v oblasti komplexných telekomunikačných služieb v uvedených školských zariadeniach danej lokality.
Stavba a jej zariadenia nebude mať negatívny vplyv na životné prostredie.
Popis územného riešenia stavby podľa rozhodnutia o umiestnení stavby č. OVZ-SÚ 137276-25039/2015-Har, ev.č. ÚR-59/15 zo dňa 11.11.2015:
Umiestnenie podzemného vedenia miestneho optického kábla (MOK) v obciach Horná Mičiná a Môlča, s pripojením v obci Horná Mičiná v mieste uzla telekomunikačnej siete spol. Orange Slovensko a.s. s GPS súradnicami (E 48,70419444; N 19,21564167) na pozemku parc.č. KN-C 560/1 k.ú. Horná Mičiná, s následným vedením rozvodu podzemného optického káblového vedenia pozemkami poľnohospodárskych a spevnených plôch, v súbehu s obecnými komunikáciami a pozdĺž cesty III/2421 (v odstupe od cestného telesa 3 m v extraviláne a 0,6 m v intraviláne obce), s ukončením v outdoorovej skrini obecného úradu v obci Môlča na KN-C 1 k.ú. Môlča.
V miestach križovania trasy vedenia s miestnymi komunikáciami a s cestou III/2421 je navrhnuté uloženie vedenia v systéme preumatického pretláčania v hĺbke 0,9 m pod niveletou povrchu komunikácie, so zavlečením chráničky zodpovedajúceho profilu.
Pri väčších dĺžkach križovania je navrhnuté riadené mikrotunelovanie v hĺbke 1,2 m pod niveletou povrchu komunikácie. Vo výnimočných prípadoch (sťažené terénne podmienky v mieste križovania alebo existencia podzemných vedení IS) sú navrhnuté prekopávky komunikácií v hĺbke 0,9 m s uložením vedenia do chráničiek PE s rešpektovaním pokynov príslušných správcov IS a komunikácií.
Dotknuté komunikácie a spevnené plochy budú po ukončení výstavby uvedené do pôvodného resp. náležitého stavu.
Trasou predmetnej stavby nedochádza ku križovaniu ani súbehu s vodným tokom.
Parametre stavby:
– dĺžka rozvodu celkom: 2200 m
– materiál: Multirúra 7×10/8 mm
+ chráničky Ø40/33 mm
s certifikovanými deliacimi a spojovacími komponentmi
+ zafúknuté trubičky s príslušným počtom optických vlákien
Podaním žiadosti navrhovateľa nedochádza k územnej ani stavebnej zmene danej stavby.
Mesto Banská Bystrica, zastúpené primátorom mesta Jánom Noskom, ako vecne a miestne príslušný stavebný úrad v zmysle § 117 zákona č. 50/1976 Zb. o územnom plánovaní a stavebnom poriadku, v znení neskorších predpisov (ďalej stavebný zákon), v súlade s ustanovením § 36 ods. 1 stavebného zákona a v znení vyššie uvedeného rozhodnutia OkÚ Banská Bystrica – OVaBP
pokračovanie konania o predĺžení platnosti rozhodnutia o umiestnení líniovej telekomunikačnej stavby
a v súlade s ustanovením § 36 ods. 2 stavebného zákona
u p ú š ť a
od ústneho pojednávania.
Účastníci konania môžu svoje námietky a pripomienky k predmetu konania (predĺženie platnosti) uplatniť najneskôr v lehote do 7 pracovných dní odo dňa doručenia tohto oznámenia, na neskôr podané námietky sa podľa § 36 ods. 1 stavebného zákona neprihliadne.
Do podkladov konania môžu účastníci konania nahliadnuť na MsÚ Banská Bystrica, ČSA 26 – stavebný úrad, 2. posch. m.č. 205, vo vyhradených hodinách konzultačných dní stavebného úradu (pondelok – 9:oo-12:oo hod. a streda 9:oo-12:oo a 13:oo-15:oo hod.). V ostatných pracovných dňoch len na základe vopred dohodnutého termínu (tel.č. 048/4330 422).
Dotknuté orgány oznámia svoje stanoviská v rovnakej lehote, v ktorej môžu uplatniť svoje námietky účastníci konania, inak v zmysle § 36 ods.3 stavebného zákona sa má za to, že s predĺžení platnosti rozhodnutia z hľadiska nimi sledovaných záujmoch súhlasia.
Ak niektorý z orgánov štátnej a verejnej správy potrebuje na riadne posúdenie návrhu dlhší čas, stavebný úrad na základe jeho žiadosti, podanej pred uplynutím lehoty, v súlade s ustanovením § 36 ods. 3 stavebného zákona, určenú lehotu primerane predĺži.
Podľa § 42 ods. 5 stavebného zákona sa neprihliada na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť.
zastúpený JUDr. Martinom Adamcom
prednostom MsÚ na základe poverenia
Toto oznámenie má povahu verejnej vyhlášky podľa § 26 ods. 1 zákona č. 71/1967 Zb. o správnom konaní a v zmysle § 36 ods. 4 zákona č. 50/1976 Zb. o územnom plánovaní a stavebnom poriadku v platnom znení.
Podľa § 26 ods. 2 zákona č. 71/1967 Zb., musí byť oznámenie vyvesené po dobu 15 dní na úradnej tabuli obce Horná Mičiná a Môlča. Posledný deň vyvesenia je dňom doručenia oznámenia.
Zverejnil admin / marec 8, 2019
Rozhodnutie Okresného úradu BB
Rozhodnutie ŽP BB
Máme otvorené.Dnešné otváracie hodiny:

References: § 36
 § 41
 § 40
 § 30
 § 39
 § 26
 § 42
 § 40
 § 119
 § 34
 § 36
 § 66
 § 117
 § 36
 § 36
 § 36
 § 36
 § 36
 § 42
 § 26
 § 36
 § 26